ქალაქ თბილისის მთავრობის 
დადგენილება №28.06.1109

2011 წლის 11 ოქტომბერი 

ქ. თბილისი

 „ქალაქ თბილისის მერიის საჯარო სამართლის იურიდიული პირის – ქალაქ თბილისის არქიტექტურის სამსახურის მიერ გაწეული დაჩქარებული მომსახურებისა და მასზე დაწესებული საფასურის გადახდის რეგულირების წესის დამტკიცების შესახებ” ქ. თბილისის მთავრობის 2009 წლის 30 ივნისის №17.01.580 დადგენილებაში ცვლილების შეტანის თაობაზე

„ნორმატიული აქტების შესახებ” საქართველოს კანონის მე-20 მუხლისა და „საქართველოს ზოგადი ადმინისტრაციული კოდექსის” 63-ე მუხლის საფუძველზე, ქ. თბილისის მთავრობა ადგენს:
1. შეტანილ იქნეს დამატება „ქალაქ თბილისის მერიის საჯარო სამართლის იურიდიული პირის – ქალაქ თბილისის არქიტექტურის სამსახურის მიერ გაწეული დაჩქარებული მომსახურებისა და მასზე დაწესებული საფასურის გადახდის რეგულირების წესის დამტკიცების შესახებ” ქ. თბილისის მთავრობის 2009 წლის 30 ივნისის №17.01.580 დადგენილებით დამტკიცებულ საჯარო სამართლის იურიდიული პირის – ქალაქ თბილისის არქიტექტურის სამსახურის მიერ გაწეული დაჩქარებული მომსახურებისა და მასზე დაწესებული საფასურის გადახდის რეგულირების წესში და წესის მე-5 მუხლს დაემატოს შემდეგი შინაარსის 23 პუნქტი:

„23. I კლასის შენობა-ნაგებობის/ობიექტის მშენებლობის/მონტაჟის განხორციელების შესაძლებლობის დადასტურება 1 დღეში, მომსახურების საფასურის განაკვეთი – 200 ლარი.“.
2. დადგენილება ძალაში შედის გამოქვეყნებისთანავე.

